section_heading: Zemljopis
paragraph_text: Port Said je smješten na obali Sredozemnog mora, na početku Sueskog kanala. Grad se nalazi na pješčanoj prevlaci između mora i boćatog jezera (lagune) Manzala. Manzala je najistočniji odvojak delte Nila. Port Said se nalazi na umjetnom otoku koji je stvoren izgradnjom kanala koji povezuje Sueski kanal i jezero Manzala. Klima je pustinjska s malo padalina.